## El Consell autoritza l’ampliació del pressupost per a les obres d’emergència en la coberta de l’Escola Oficial d’Idiomes Saïdia de València

*** L’import per a la reparació de les biguetes dels forjats de la coberta de l’edifici s’incrementa en 19.865 euros
* El pressupost total de l’actuació ascendix a 116.192 euros**

El Ple del Consell ha pres nota de la resolució per la qual s’incrementa en 19.865 euros el pressupost destinat a les actuacions d’emergència per a la reparació de la coberta de l’edifici de l’Escola Oficial d’Idiomes Saïdia de València.

D’esta manera, el pressupost total de l’actuació ascendix a 116.192 euros, la qual cosa permetrà fer totes les actuacions necessàries per a garantir la seguretat i estabilitat del centre.

Durant unes inspeccions tècniques fetes a principis de 2025 es van detectar danys en els forjats i revoltons en la seu de l’EOI Saïdia de València provocats per la corrosió de les armadures i la humitat a causa de la falta d’impermeabilització.

Davant esta situació, la Conselleria va declarar el mes d’abril l’emergència de les actuacions de reparació en les biguetes dels forjats de la coberta, necessàries per a garantir la seguretat estructural i restablir les condicions adequades per a la docència, així com la restricció de l’ús de les aules fins a la finalització de les obres, amb un pressupost de 96.327 euros.

Després d’iniciar estes actuacions es van detectar noves deficiències no incloses en l’informe inicial, la qual cosa ha implicat l’aprovació d’una ampliació pressupostària per a poder garantir la seguretat, estanquitat i estabilitat estructural del centre.

Fecha: 12/12/2025